Þættirnir tveir eru ekki alveg óháðir því tilhneiging er til þess að meira myndist af nýjum ís í Austur-Grænlandsstraumnum sé vindafar með þeim hætti að það dreifi úr ísnum í miklum frostum . Sé ísstraumurinn afspyrnubreiður talar Koch um C-ís , en við tölum um austurís . Hann rekur þá suðvestur um Grænlandssund , framhjá Íslandi . Þar sem Íslandsstrendur standa að lokum fyrir frekara reki getur hann safnast saman við ströndina og úti fyrir henni eða tafið siglingar . Langalgengastur er vesturís þó síðla vetrar og snemma vors , en þá er mest af ís í Austur-Grænlandsstraumnum og á sumrin þegar norðaustanáttin við Grænland er veikust . Vesturíss verður gjarnan vart eftir að vestan - eða suðvestanátt hefur verið ríkjandi í Grænlandssundi í viku til tíu daga . Ef vindur er úr vestri er algengasta ísrek úr vestnorðvestri . Meira væri um ískomur af þessu tagi ef ekki vildi svo til að vindáttir milli vesturs og norðurs eru sjaldgæfar á norðanverðu Grænlandssundi , en það stafar af áhrifum hálendis Grænlands . Af ískomuflokkunum þremur er vesturísinn langalgengastur , þó ekki árviss . Myndir : Kort : Trausti Jónsson , kortagrunnur eftir Þórð Arason .